Ігар ЧАРНЯЎСКІ: — Прычым, насуперак многім абвінавачванням, Міністэрства культуры не толькі прамаўляе ўзнёслыя словы, але і робіць пэўныя канкрэтныя захады. У 2004 годзе падрыхтавана ды зацверджана схема зон аховы месца пахаванняў у Курапатах, тэрыторыя помніка аформлена юрыдычна. Літаральна летась падрыхтавалі паўнавартасны праект зон аховы. Але трэба шчыра прызнацца, што пакуль мы нават да канца не можам акрэсліць тэрыторыю аб’екта: пахаванні размешчаны ў лесе, які мае ўласцівасць змяняць свае межы. Таму даследаванне працягнецца…